HI TORNARÉ, SENS DUBTE. HE TROBAT EL MEU LLOC A BUENOS AIRES.

Viatjo sovint a Buenos Aires des de fa anys i cada vegada intento allotjar-me en llocs diferents, per provar en quin barri d'aquesta gran ciutat em puc sentir més còmode. Doncs crec que l'he trobat! Palermo és el barri perfecte. Ben comunicat, ple d'oferta comercial i gastronòmica, bohemi, artístic, segur i tranquil per passejar i fantàstic per sortir de festa. Ben comunicat amb el centre de la capital, amb diverses parades de metro i autobús.

I aquest apartament és un valor afegit, indiscutiblement. Ubicat en un carrer silenciós a les nits, perfecte per dormir sense molèsties. Impecable, pràctic, net, còmode. De seguida te'l fas teu i t'hi sents com a casa. I tot i que és un apartament petit, el fet de tenir doble alçada i una gran terrassa, genera una sensació de llum i amplitud que el fan molt agradable i confortable.

El wi-fi: 10 punts. La cuina, la televisió, rentadora, assecadora, LA BARBACOA DE LA TERRASSA! Fins i tot una safata de cortesia amb infusions i cafès. N'estic francament molt content.

El dia de la meva entrada, la Sílvia feia un seguiment de l'arribada del meu vol i em va facilitar l'accés al pis a primera hora, cosa que vaig agrair molt, després d'un llarg viatge des d'Europa. Vam firmar el contracte privat, l'inventari del pis i em va donar totes les seves dades de contacte, perquè m'hi comuniqués per qualsevol necessitat que pogués tenir. I el darrer dia, igual. A l'hora convinguda, va arribar, vam repassar que tot estigués en ordre i fins una altra.